"Giving Tuesday" ajunge și în România. Cum poți participa la "Săptămâna Generozității".
"Giving Tuesday" este o inițiativă pornită în America în 2012. Anul acesta, campania s-a transformat în "Săptămâna Generozității" în România. Dacă vrei și tu să te implici poți intra pe www.givingtuesday.ro.
Giving Tuesday, o inițiativă de solidaritate din Statele Unite a venit și la noi.E dintre lucrurile de peste Ocean, la care ne bucurăm că au fost adoptate în România. La noi se numește Săptămâna Generozității și e ideea lui Laszlo Bodor, cofondator al Asociației Envision.Laszlo Bodor: "Vorbim de generozitate la orice nivel. Orice gest, oricât de mic sau oricât de mare care pentru cineva reprezintă un sprijin sau un ajutor. O îmbrățișare, un zâmbet, a face o donație, a dona sânge, a face voluntariat, a arunca obiecte…"Desigur, n-avem nevoie de o zi sau o săptămână specială ca să fim mai buni. Andrei Tănase e dintre cei care nu auzise de campanie. Însă ajută de fiecare dată cu ce poate, fără să ceară ceva în schimb.Andrei Tănase: "Am donat sânge în ultimii 5 ani, cam așa, iar în ultimul an am donat plasma Covid pentru că am avut Covid în martie și am donat de două ori plasmă. De ce am ales să fac asta? Pur și simplu mi s-a părut că e o variantă bună de a da ceva înapoi"Dacă vrei să te implici și tu, poți să intri pe site-ul givingtuesday.ro unde găsești o listă cu toate inițiativele.